заключение в съответствие с параграф 1.
 4. Секретарят на Съда известява за такова искане договарящите се държави, Комисията и Съвета на Европейските общности, като в такъв случай те имат правото в срок от два месеца от нотифицирането да представят писмени становища до Съда.
 5. По отношение на производствата, предвидени съгласно настоящия член, не се събират такси, нито се присъждат разходи и разноски.
 Член 5
 1. С изключение на случаите, в които настоящият протокол предвижда друго, разпоредбите от Договора за създаване на Европейската икономическа общност, които са приложими, когато от Съда е поискано да даде преюдициално становище, се прилагат също и по отношение на всякакви разпоредби, свързани с тълкуването на Конвенцията и останалите правни актове, които са посочени в член 1.
 2. Ако е необходимо, в Процедурния правилник на Съда се внасят поправки и допълнения в съответствие с член 188 от Договора за създаване на Европейската икономическа общност.
 Член 6 (4)
 Настоящият протокол се прилага на европейските територии на договарящите се държави, включително Гренландия, френските отвъдморски департаменти и територии, както и Майот.
 По време на подписване или ратифициране на настоящия протокол или по всяко време по-късно Кралство Нидерландия може да обяви, като нотифицира генералния секретар на Съвета на Европейските общности, че настоящият протокол е приложим по отношение на Нидерландските Антили.
 Независимо от първата алинея, настоящият протокол не се прилага по отношение на:
 1
 Фарьорските острови, освен ако Кралство Дания не излезе с декларация в обратен смисъл,
 2.
 всяка европейска територия, разположена извън Обединеното кралство, за международните отношения, за които Обединеното кралство отговаря, освен ако Обединеното кралство излезе с декларация в обратен смисъл по отношение на всякаква такава територия.
 Такива декларации могат да се правят по всяко време, като за същите следва да се нотифицира генералния секретар на Съвета на Европейските общности.
 Член 7
 Настоящият протокол се ратифицира от подписалите го държави. Инструментите за ратификация се депозират при генералния секретар на Съвета на Европейските общности.
 Член 8 (5)
 Настоящият протокол влиза в сила на първия ден от третия месец след депозирането на инструмента за ратификация от страна на последната подписала го държава, предприела такова действие, при условие, че същият влиза в сила най-рано по същото време, когато влиза в сила и Конвенцията от 27 септември 1968 г. относно компетентността и изпълнението на съдебни решения по граждански и търговски дела.
 Член 9
 Договарящите се държави признават, че всяка държава, която стане членка на Европейската икономическа общност и по отношение на която се прилага 63 от Конвенцията относно компетентността и изпълнението на съдебни решения по граждански и търговски дела, се задължава да приеме разпоредбите от настоящия Протокол, заедно с измененията, които се наложи да бъдат внесени.
 Член 10
 Генералният секретар на Съвета на Европейските общности нотифицира подписалите настоящия протокол държави относно:
 a)
 депозирането на всеки инструмент за ратификация;
 б)
 датата на влизане в сила на настоящия протокол;
 в)
 всяко определение, получено съгласно член 4, параграф 3;
 г)
 всяка декларация, получена съгласно член 6 (6).
 Член 11
 Договарящите се държави известяват генералния секретар на Съвета на Европейските общности текста на разпоредби в своите закони, във